Egons Beseris
Egons Beseris (dzimis 1932. gada 17. jūlijā, miris 1984. gada 1. februārī) bija latviešu aktieris. Dzimis strādnieku ģimenē. Izglītību ieguvis Saldus vidusskolā un Latvijas Konservatorijas Teātra fakultātē, ko pabeidzis 1956. gadā. No 1956. līdz 1958. gadam bijis Dailes teātra aktieris, pēc tam sāka darboties Drāmas teātrī. Tāpat filmējies kino. 1965. gadā kļuvis par Latvijas Teātra darbinieku savienības biedru. Apbedīts Rīgas Meža kapos.